เรื่องร้องเรียน (ร้องเรียน,การเดินทาง) วันที่ 2023-10-17 07:31:05 — แขวงมีนบุรี เขตมีนบุรี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660043420

ขอความช่วยเหลือจัดสรรค่าใช้จ่ายในชีวิตประจำวัน ให้แก่ผู้ร้อง ชื่อ .....อายุ 89 ปี หมายเลขโทรศัพท์ ....หมายเลขบัตรประจำตัวประชาชน .... ที่อยู่ปัจจุบัน บ้านเลขที่ ...อาคารทวีคูณ ซอยสุขุมวิท 70 แขวงบางนา เขตบางนา กรุงเทพมหานคร และที่อยู่ตามสำเนาทะเบียนบ้าน เลขที่ ... ซอยรามคำแหง 164 แยก 16 แขวงมีนบุรี เขตมีนบุรี กรุงเทพมหานคร ผู้ร้องมีรายได้จากเงินบำนาญรายเดือนและเบี้ยยังชีพคนพิการเท่านั้น โดยได้รับเงินบำนาญรายเดือน เดือนละ 10,000 บาท (หนึ่งหมื่นบาทถ้วน) แต่จะมีการหักเงินเพื่อนำไปชำระเงินกู้ เดือนละ 9,000 บาท (เก้าพันบาทถ้วน) ทำให้เหลือนำไปเป็นค่าใช้จ่ายในชีวิตประจำวันเพียงเดือนละประมาณ 1,000 บาทเท่านั้น (หนึ่งพันบาทถ้วน) และได้รับเบี้ยยังชีพคนพิการ เดือนละ 800 บาท (แปดร้อยบาทถ้วน) พร้อมมีบัตรประจำตัวคนพิการ ซึ่งผู้ร้องมีอายุมากแล้ว ทำให้ไม่มีคนจ้างทำงาน ปัจจุบันผู้ร้องว่างงาน และอาศัยอยู่เพียงลำพัง โดยที่ไม่มีคนดูแล ทำให้ได้รับความลำบาก ผู้ร้องจะต้องเดินทางไปพบแพทย์ตามนัดที่โรงพยาบาลรามาธิบดี ประมาณ 4-6 เดือนต่อ 1 ครั้ง เดินทางโดยรถแท็กซี่โดยสาร มีค่าใช้จ่ายในการเดินทางไป-กลับ ครั้งละประมาณ 500 บาท (ห้าร้อยบาทถ้วน) เนื่องจากผู้ร้องเป็นโรคเบาหวานที่จะต้องได้รับการควบคุมโดยแพทย์ ผู้ร้องได้รับความเดือดร้อนมาตั้งแต่หลังเกษียณอายุราชการ เป็นระยะเวลาประมาณ 30 ปีแล้ว จึงประสงค์ให้หน่วยงานที่เกี่ยวข้องพิจารณาจัดสรรค่าใช้จ่ายในชีวิตประจำวันให้แก่ผู้ร้อง เพื่อบรรเทาความเดือดร้อนต่อไป ประกอบกับผู้ร้องมีอายุมากแล้ว โดยยังสามารถทำงานได้ แต่ไม่มีคนจ้างงาน หากทางสำนักงานพัฒนาสังคมและความมั่นคงของมนุษย์สามารถให้ความช่วยเหลือเรื่องการประกอบอาชีพให้ผู้ร้องได้ ผู้ร้องก็ยินดีทำงานหารายได้เลี้ยงชีพ โดยผู้ร้องมีความถนัดเรื่องการใช้ภาษา

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata